# Башнефть (шашка клубы)

«Башнефть» шашка клубы — Башҡортостан Республикаһының профессиональ шашка клуб. Клубтар араһында үткәрелгән Чемпиондар Кубогы ярыштарында күп тапҡырҙар еңеүсе. 2000 йылдан клубтарҙың Европа рейтингында 1-се урынды биләй. «Башнефть», 2004 йылда ир-егеттәр һәм ҡатын-ҡыҙҙар араһында Европа Конфедерацияһы Кубогын яулап, ошондай уңышҡа өлгәшкән тәүге клуб булараҡ таныла. Клубҡа нигеҙ һалынған тәүге көндән алып — уның рәйесе һәм тренеры Ю. В. Черток .
Шашка клубының урынлашҡан урыны һәм адресы: 450077, Башҡортостан Республикаһы, Өфө ҡалаһы, Достоевский урамы, 49-сы йорт.
Клубтың ир-егеттәр командаһы Европа чемпиондары Кубогы (2000-01), Европа Шашка конфедерацияһы Кубогы (2000-01, 2004-07, 2010) хужаһы, көмөш (2003, 2008), бронза (2002) призёр, Рәсәй чемпионы (2000-01, 2006), көмөш призер (1999, 2002, 2004-05, 2011). Ҡатын-ҡыҙҙар командаһы — Европа Шашка конфедерацияһы Кубогы (2002, 2004, 2010, 2011) хужаһы, көмөш (2001, 2003), бронза призёр (2006), Рәсәй чемпионы (2000-01, 2004-05), клубтар араһында көмөш призер (2002).
1999 йылда клуб «Ишембайнефть» НГДУ-һы эргәһендәге «Нефтсе» шашка клубы булараҡ барлыҡҡа килә (президенты — Владимир Давыдов), 2001 йылдан клуб хәҙерге атамаһын һәм статусын йөрөтә. 2002 йылда «Нефтсе» (Ишембай) профессиональ шашка клубы «Башнефть» атамаһын ала һәм Ишембайҙан Өфөгә күсерелә (президенты — Илгиз Фәйзулла улы Мәжитов). «Башнефть» 2004 йылда Таллинда өсөнсө тапҡыр Европа Шашка конфедерацияһы Кубогын яулай, артабан Кубок мәңгелеккә клуб музейында һаҡлауға ҡалдырыла.
2002 йылда бөтә турнирҙарҙа ла еңә: Рәсәй Кубогы, Европа Шашка конфедерацияһы Кубогы EDC һәм Европа чемпиондары Кубогы.
2004 йылда «Башнефть» — ир-егеттәр араһында ла, ҡатын-ҡыҙҙар араһында ла Европа клубтары чемпионы. Европа Шашка конфедерацияһының күсмә Кубогы ир-егеттәр командаһында мәңгелеккә ҡалдырыла.
2006 йылда «Башнефттең» ир-егеттәр командаһы — клубтар араһында Европа чемпионы (Франция).
2007 йылда «Башнефттең» ир-егеттәр командаһы клуб командалары араһында дүртенсе тапҡыр рәттән Европа чемпионатында еңеү яулай.

# Башнефть (шашка клубы)
## «Башнефть» спортсылары

Клуб намыҫын түбәндәге спортсылар яҡлай: Шварцман Александр (Халыҡ-ара шашкалар буйынса Рәсәйҙең V клуб чемпионатында һәм башҡа ярыштарҙа), Марк Подольский, Александр Балякин, Владимир Мильшин һәм башҡалар.

# Башнефть (шашка клубы)
## «Башнефть» клубында тәрбиәләнеүселәр

Блиц-уйын буйынса Рәсәй чемпионы О. А. Беллер (2001), йәштәр араһында Рәсәй чемпионы В. В. Штумпф (1996), Европа беренселегенең бронза призёры: Ф. М. Ишморатов (1999, юниорҙар араһында), Европа беренселегендә еңеүселәр: А. Р. Шәйбәков (2004, миникадеттар араһында), О. В. Абдуллина (2002-04, ҡыҙҙар араһында), А.Иҙрисова (2004, кесе йәштәге ҡыҙҙар араһында), А. М. Әминева (2002, в группе «надежды»), Ю. Вәлиева, А. Сәғитова, А. Урманов, И. Рыжов, С. Федин, Р. Әйүпова, Д. Рысаев, Г. Әбүбәкирова һәм башҡалар. Уларҙың күптәре аҙаҡ клуб өсөн сығыш яһай башлай..

# Башнефть (шашка клубы)
## Титулдар

2011 йылға клуб титулы :
| Йыл | Призер | Ярыш | Үткәреү урыны | Призлы урын |
| 2000 | Клуб командаһы | Европа конфедерацияһы Кубогы | Литва | 1 Алтын |
| 2000 | Клуб командаһы | донъя команда чемпионаты | Бөйөк Британия | 1 Алтын |
| 2000 | Клуб командаһы | Европа чемпиондары Кубогы | Нидерланд | 1 Алтын |
| 2001 | Клуб командаһы | Европа чемпиондары Кубогы | Россия | 1 Алтын |
| 2001 | Клуб командаһы | Европа конфедерацияһы Кубогы | Россия | 1 Алтын |
| 2002 | Клуб командаһы (ир-егеттәр) | Европа конфедерацияһы Кубогы | Испания | 3 Бронза |
| 2002 | Клуб командаһы (ҡатын-ҡыҙҙар) | Европа конфедерацияһы Кубогы | Испания | 1 Алтын |
| 2003 | Клуб командаһы | Европа конфедерацияһы Кубогы | Польша | 2 Көмөш |
| 2004 | Клуб командаһы (ир-егеттәр) | Европа конфедерацияһы Кубогы | Эстония | 1 Алтын |
| 2004 | Клуб командаһы (ҡатын-ҡыҙҙар) | Европа конфедерацияһы Кубогы | Эстония | 1 Алтын |
| 2005 | Клуб командаһы | донъя команда чемпионаты | Италия | 1 Алтын |
| 2005 | Клуб командаһы | Европа конфедерацияһы Кубогы | Франция | 1 Алтын |
| 2006 | Клуб командаһы | донъя команда чемпионаты | Сенегал | 1 Алтын |
| 2006 | Клуб командаһы (ир-егеттәр) | Европа конфедерацияһы Кубогы | Франция | 1 Алтын |
| 2006 | Клуб командаһы (ҡатын-ҡыҙҙар) | Европа конфедерацияһы Кубогы | Франция | 3 Бронза |
| 2007 | Клуб командаһы | Европа конфедерацияһы Кубогы | Франция | 1 Алтын |
| 2008 | Клуб командаһы | Европа конфедерацияһы Кубогы | Рәсәй | 2 Көмөш |
| 2009 | Клуб командаһы | Европа конфедерацияһы Кубогы | Болгария | 1 Алтын |
| 2010 | Клуб командаһы (ир-егеттәр) | Европа конфедерацияһы Кубогы | Латвия | 1 Алтын |
| 2010 | Клуб командаһы (ҡатын-ҡыҙҙар) | Европа конфедерацияһы Кубогы | Латвия | 1 Алтын |
| 2011 | Клуб командаһы (ир-егеттәр) | Европа конфедерацияһы Кубогы | Болгария | 2 Көмөш |
| 2011 | Клуб командаһы (ҡатын-ҡыҙҙар) | Европа конфедерацияһы Кубогы | Болгария | 1 Алтын |